Peamised tulirelva käsitsemise ohutusnõuded*  Kuigi erinevatel laskespordialadel, jahipidamisel ja muudel relva käsitsemist nõudvatel elualadel on spetsiifilised turvareeglid ja erisused, kehtivad allolevad ohutusnõuded iga tulirelva käsitsemse kohta ühtmoodi.  Olenemata sellest, kas teil endal on olemas tulirelv või mitte, on soovitav allolevaid reegleid tunda ja täita - nii saate nende täitmist ka teistelt nõuda.    Suuna relvaraud alati ohutusse suunda. Pole vahet kas lased või vaatad relva niisama. Ära kunagi suuna relva endale või kellelegi teisele või millelegi, keda/mida sa ei soovi kahjustada. Kaine mõistuse abil suudate enamikel juhtudel tuvastada, milline suund on konkreetses olukorras relva suunamiseks ohutu.  Välitingimustes olles (nt metsas, looduses) on selleks reeglina pehme mullane-liivane maapind, lasketiirus märkide suund. Siseruumides olles pidage meeles, et hoone laed, seinad, uksed, aknad ja põrandad ei pruugi olla piisavalt tugevad kuuli peatamiseks.    Hoia oma sõrm päästikult eemal seni, kuni oled otsustanud tulistada . Kui hoiad relva käes, aseta päästikusõrm sirgelt väljaspoole päästikukaitset vastu relva raami/kelku. Ära aseta sõrme päästikule seni kuni oled veendunud oma sihtmärgis  ja võtnud vastu otsuse tulistada.    Enne relva hoiustamist lae relv tühjaks . Kui puudub reaalselt eeldatav vajadus relva kiireks kasutuselevõtuks, hoia relva tühjakslaetuna. Igal juhul tuleb relv hoiustada selliselt, et kõrvalistel isikutel ei oleks sellele ligipääsu. Sa võid hoida oma relva lukustatud tippklassi seifis, kuid kui seifi võti on kergesti leitav ja ligipääsetav, ei ole sellest seifist kasu.